Tšeremšanka lennujaam
Tšeremšanka lennujaam on piirkondlikke lende teenindav lennujaam Venemaal Krasnojarski krais Jemeljanovo rajoonis, 23 km kaugusel Krasnojarskist loodes. Lennuvälja lennurada asub 1600 meetri kaugusel Krasnojarski Jemeljanovo lennujaama lennurajast idas ja on samasuunaline. Lennujaama hakati ehitama 1984. aastal ja see avati 1. aprillil 1988. 2011. aasta 19. detsembri tulekahjus hävis terminal ja lennujuhtimistorn.